**Извод**

**Синтеза нових деривата пиразолина, „клик” реакцијом, који садрже 1,2,3-триазолски прстен**

Dongamanti Ashok\*, Kothuri Kiran и Boddu Ananda Rao

*E*-mail:**ashokdou@gmail.com**

*Green and Medicinal Chemistry Laboratory, Department of Chemistry, Osmania University, Hyderabad, 500007, Telangana, India.*

*Извод*: Извршена је синтеза серије бис-1,2,3-триазола **7a-m** реакцијом 1,3-биполарне циклоадиције („клик” реакција), 1-метил-3,5-бис(2-(проп-2-ин-1-ил-окси)фенил)-4,5-дихидро-1*H*-пиразола **5** са арил азидима **6a-m** у присуству натријум-аскорбата и бакар-сулфата, у врло добром приносу. Неопходан прекурсор **5** добијен је у реакцији (*E*)-1,3-бис(2-хидроксифенил)проп-2-ен-1-она **3** са метил-хидразин хидратом преко 2,2'-(1-метил-4,5-дихидро-1*H*-пиразол-3,5-диил)дифенола **4,** после реакције са пропаргил-бромидом. Чистоћа свих нових деривата потврђена је танкослојном хроматографијом. Структура једињења је потврђена ИЦ и НМР спектроскопијом, масеном спектрометријом и елементалном анализом. Испитана је антибактеријска активност синтетисаних деривата према 1) *Escherichia coli,* 2) *Pseudomonas aeruginosa,* 3) *Staphylococcus aureus* и 4) *Bacillus subtilis*. Једињења **7g**, **7f**, **7h** и **7j** показала су умерену антибактеријску активност у поређењу са стандардима. Осим тога, испитивањем антиоксидативне активности у присуству азот-моноксида испитивана једињења показују способност везивања слободних радикала. Деривати **7e**, **7f**, **7g, 7h, 7k, 7l** и **7m** показују добру активност, ипак мању у поређењу са стандардом.